cyanic-selkie/wikianc huggingface dataset:
কুরু রাজ্য
ইতিহাস
হরিয়ানা এবং দোয়াব অঞ্চলে পেইন্টেড গ্রে ওয়্যার (পিজিডাব্লু) বসতির ক্রমবর্ধমান সংখ্যা এবং আকারের সাথে এই প্রবণতা মিলে যায়। আধুনিক কুরুক্ষেত্র জেলার প্রত্নতাত্ত্বিক প্রমাণগুলি খ্রিস্টপূর্ব ১০০০ থেকে ৬০০ বছর অবধি সময়সীমার জন্য জটিল (যদিও সম্পূর্ণ নগরায়িত নয়) ত্রি-তলবিশিষ্ট ভবনের শ্রেণিবিন্যাস প্রকাশ করেছে; যদিও গাঙেয় উপত্যকার বাকি অংশে প্রধানত দ্বিতল ভবনের বিন্যাস পরিলক্ষিত হত। যদিও বেশিরভাগ পিজিডাব্লু সাইটগুলি ছোট কৃষিপ্রধান গ্রাম ছিল, বেশ কয়েকটি পিজিডাব্লু সাইট অপেক্ষাকৃত বড় জনবসতি হিসাবে আবির্ভূত হয়েছিল যা শহর হিসাবে চিহ্নিত হতে পারে। প্রত্নতাত্বিক প্রমানানুসারে, সবচেয়ে বড় ভবনের গঠন ছিল কাঠের পলিসেড দিয়ে গাদা মাটি দিয়ে তৈরি বাঁধ দ্বারা শক্তিশালী করা। মূলত ৬০০ খ্রিস্ট-পূর্বাব্দের পরে, অধিক নগরায়িত এবং জটিল স্থাপনাগুলোর প্রমাণ পাওয়া যায়।
অ-বৈদিক সালভা (বা সালভী) উপজাতির দ্বারা পরাজিত হওয়ার পরে কুরুবংশের পতন শুরু হয়েছিল এবং বৈদিক সংস্কৃতির কেন্দ্রটি প্রধানত পূর্ব দিকে উত্তর প্রদেশের পাঞ্চাল অংশে স্থানান্তরিত হয়েছিল (পাঞ্চালের রাজা কেশিন দালভ্য প্রয়াত কুরুরাজের ভাইপো ছিলেন)। উত্তর-বৈদিক সংস্কৃত সাহিত্যের মতে, হস্তিনাপুর বন্যায় এবং কুরু পরিবারেই পারিবারিক বিরোধের কারণে ধ্বংস হয়ে যাওয়ার পরে, কুরুরাজ্যের রাজধানী নিম্ন দোয়াবের কৌশাম্বি তে স্থানান্তরিত হয়েছিল। বৈদিক পরবর্তী সময়ে (খ্রিস্টপূর্ব ষষ্ঠ শতাব্দীর মধ্যে) কুরু রাজবংশ কুরু এবং বতস জনপদে বিবর্তিত হয় এবং যথাক্রমে উচ্চ দোয়াব / দিল্লি / হরিয়ানা এবং নিম্ন দোয়াব অঞ্চল শাসন করতে থাকে। কুরু রাজবংশের বতস শাখাটি পরে কৌশাম্বি এবং মথুরায় শাখায় বিভক্ত হয়েছিল।
সমাজ
যে উপজাতিগুলি কুরু রাজ্য বা 'কুরু প্রদেশ' এ বসতি স্থাপন করেছিল, তারা মূলত আধা যাযাবর, প্রকৃতিপূজক উপজাতি ছিল। তবে ধীরে ধীরে যখন গঙ্গার পশ্চিম সমভূমিতে বসতি স্থানান্তরিত হতে থাকল, তখন কৃষিকার্য, বিশেষ করে ধান এবং যবের চাষ অত্যন্ত গুরুত্বপূর্ণ হয়ে ওঠে। এই সময়ের বৈদিক সাহিত্য উদ্বৃত্ত উৎপাদন বৃদ্ধি এবং বিশেষী কারিগর এবং শিল্পীদের উত্থানের ইঙ্গিত দেয়। এই যুগের একটি গ্রন্থ অথর্ববেদে প্রথমে লোহাকে আয়াম আয়াস (আক্ষরিকভাবে "কালো ধাতু") হিসাবে উল্লেখ করা হয়েছিল। আর একটি গুরুত্বপূর্ণ বিকাশ ছিল চতুর্বর্ণ (শ্রেণি) ব্যবস্থা, যা ঋগবৈদিক কালের আর্য ও দাসে- দ্বিবিধ শ্রেণী ব্যবস্থাকে ধীরে ধীরে প্রতিস্থাপন করেছিল।
কুরু রাজারা যাজক (পুরোহিত), গ্রামের প্রধান, সেনাবাহিনী প্রধান, খাদ্য বিতরণকারী, দূত, হেরাল্ড এবং গুপ্তচরবৃন্দসহ প্রাথমিক প্রশাসনের সহায়তায় শাসনব্যবস্থা পরিচালনা করতেন। তারা তাদের প্রতিবেশীদের বিরুদ্ধে, বিশেষত পূর্ব এবং দক্ষিণে ঘন ঘন অভিযান পরিচালনা করেছিল। শাসন ব্যবস্থায় সহায়তার জন্য, রাজা এবং তাদের ব্রাহ্মণ পুরোহিতেরা বৈদিক স্তবকে সংগ্রহের ব্যবস্থা করেছিলেন এবং সামাজিক ব্যবস্থা বজায় রাখার জন্য এবং শ্রেণিবৃত্তিকে আরও শক্তিশালী করার জন্য একটি নতুন রীতিনীতি (বর্তমানে শ্রৌত রীতিনীতি) গড়ে তোলে। উচ্চ পদস্থ উচ্চবিত্তরা খুব বিস্তৃত ত্যাগ স্বীকার করতে পারত এবং অনেক আচার-অনুষ্ঠান প্রাথমিকভাবে তাঁর লোকদের উপরে রাজার মর্যাদাকে উচ্চতর করে তুলেছিল। অশ্বমেধ যজ্ঞ একজন শক্তিশালী রাজার আধিপত্য দৃঢ় করার একটি উপায় ছিল।
মহাকাব্য সাহিত্যে কুরু বংশের উল্লেখ
থাম্ব|৬০০ খ্রিস্ট পূর্বাব্দে [[মহাজনপদ আমলে কুরু রাজ্যের বিস্তৃতি]] মহাভারত মহাকাব্যটিতে সম্ভবত ১০০০ খ্রিস্টপূর্বের কুরু গোত্রের দুটি শাখার মধ্যে দ্বন্দ্বের কথা বলা হয়েছে। তবে বর্ণিত নির্দিষ্ট ঘটনার কোনও ঐতিহাসিক ভিত্তি আছে কিনা তা নিয়ে প্রত্নতাত্ত্বিক চূড়ান্ত প্রমাণ পাওয়া যায়নি।মহাভারতের বিদ্যমান ভাষ্য বহু বিকাশের স্তর পেরিয়েপেরিয়ে মূলত ৪০০ খ্রিস্ট-পূর্বাব্দ থেকে ৪০০ খ্রিস্টাব্দের মধ্যেকার কুরু বংশীয় কাহিনী বর্ণনা করে। ঐতিহাসিক সম্রাট পরীক্ষিত এবং জনমেজয়ের উল্লেখযোগ্য চিহ্ন আছে।
ঋগ্বৈদিক-যুগের রাজা সুদাসের বংশধর হিসাবে যজুর্বেদ (খ্রিস্টপূর্ব ১২০০-৯০০) এর কথক সংহিতায় ধৃতরাষ্ট্র বৈচিত্রবির্য নামে এক ঐতিহাসিক কুরু সম্রাটের উল্লেখ আছে। ব্রাত্য তপস্বীদের সাথে বিরোধের ফলে তাঁর গবাদি পশুদের ধ্বংস করা হয়েছিল বলে জানা গেছে; যাইহোক, এই বৈদিক উল্লেখটি মহাভারতের তাঁর রাজত্বের বিবরণীর যথার্থতার জন্য সংযুক্তি দেয় না
জুলফিকার আলি দেওবন্দি
ব্যক্তিগত জীবন
তিনি মামলুক আলী নানুতুবীর সাথে দিল্লী কলেজে পড়াশোনা করেন। স্নাতক শেষে তিনি দিল্লী কলেজের অধ্যাপক হন। এর কয়েক বছর পরে তিনি শিক্ষা বিভাগে উপ-পরিদর্শক হয়েছিলেন। অবসর পাওয়ার পর তিনি দেওবন্দে অতিরিক্ত ম্যাজিস্ট্রেট হন।
একজন ফরাসি লেখকের সাক্ষ্য
যুলফিকার আলী দেওবন্দী সম্পর্কে বিখ্যাত ফরাসী লেখক গারসান দুতাসী লিখেছেন,
তেহরিক-এ-কিয়াম দারুল উলূম
১৮৫৭ সালে সিপাহি বিপ্লব সমগ্র ভারতকে, বিশেষত দিল্লি ও উত্তরপ্রদেশ রাজ্যকে কাঁপিয়ে দিয়েছিল, যেখান থেকে যুদ্ধ শুরু হয়েছিল এবং শেষ হয়েছিল। বিপ্লব ব্যর্থ হলে সবাই নিজ দেশে ফিরে যেতে শুরু করে। দেওবন্দে মুহাম্মদ কাসেম নানুতুবির শ্বশুর ছিলেন, তাই তিনি এখানে প্রায়শই আসতেন এবং থাকতেন। দেওবন্দের সৈয়দ মুহাম্মদ আবিদ (হাজী আবিদ হুসেন), ফজলুর রহমান উসমানী ও যুলফিকার আলী দেওবন্দীর সাথে নানুতুবির  গভীর ও স্নেহময় সম্পর্ক ছিল। এই কয়েকজন মনীষী সেই  সময় ইসলামি জ্ঞান পুনরুদ্ধার ও উম্মাহর দূরাবস্থার সমাধান খুঁজতে সচেষ্ট হন। তারা দিল্লির পরিবর্তে দেওবন্দে ইসলামি শিক্ষা কেন্দ্র প্রতিষ্ঠা করেন এবং তার সংস্কার করেন। পূর্বের রীতি ছিল আলেমদের রাজকোষ থেকে অর্থ সরবরাহ করা হত এবং তাঁদের  নিয়োগ দেওয়া হত। কিন্তু ব্রিটিশ যুগে এটি সম্ভব ছিল না, তারা ভারত ও মুসলমানদের মধ্যে শত্রুতার জন্য প্রস্তুত ছিলেন। প্রয়োজনগুলি পূরণ করার জন্য কিন্তু সেই সময়ে রাষ্ট্রীয় সাহায্য নেওয়ার পক্ষে কোন যুুুক্তি ছিল না, কেন্দ্রটি প্রতিষ্ঠার দাবিটিও প্রবল ছিল। তাই এখন পূর্ববর্তী রীতিতে নির্ভর করার পরিবর্তে অন্য পদ্ধতি অবলম্বন করার প্রয়োজন রয়েছে, দারুল উলুম দেওবন্দের মূলনীতি  অর্থাৎ অষ্টক মূলনীতি থেকে এটি স্পষ্ট যে এই গণ্যমান্য ব্যক্তিদের দৃষ্টিতে, পদ্ধতিটি ছিল জনসাধারণের অনুদান, যাতে সরকার বা সামন্ত প্রভুর কাছ থেকে আর্থিক সহায়তা অন্তর্ভুক্ত ছিল না, যাতে এই শিক্ষাটি সরকারী প্রভাব থেকে সম্পূর্ণ মুক্ত হয়।
রচনা
অলঙ্কার শাস্ত্র ও আরবী সাহিত্যে তার পূর্ণ দক্ষতা ছিল। এ জন্য তার সম্পর্কে মাওলানা হাকীম আব্দুল হাই লিখেন, তিনি আরবী ভাষার কবি ছিলেন। তিনি আরবী সাহিত্যের সাথে সাথে ফারসী ও উর্দূ ভাষায়ও পূর্ণ দক্ষতা ছিল। তিনি এত ব্যস্ত থাকা সত্তেও গুরুত্বপূর্ণ কয়েকটি স্বরণীয় কিতাব লিখেছেন।
কানাহরি দত্ত
কানা হরিদত্ত (১২ - ১৩ শতক) ছিলেন মনসামঙ্গল কাব্যের আদি কবি। তার রচিত কোনো কাব্য এখন পর্যন্ত পাওয়া যায়নি। তার পরিচয় পাওয়া যায় কবি বিজয় গুপ্তের কাব্যে। বিজয় গুপ্ত তার বদনাম করার কারণে তার পরিচয় পাওয়া যায়। "মূর্খে রচিল গীত, না জানে বৃত্তান্ত। প্রথমে রচিল গীত, কানাহরি দত্ত।" এখানে গীত মানে মনসামঙ্গল কাব্য।
জন্ম
কানা হরিদত্তের জন্ম ময়মনসিংহ জেলার নান্দাইল উপজেলার সিংরৈল দত্তবাড়িতে।
কাব্যের স্বরূপ
হরিদত্তের লেখা মনসামঙ্গলের নাম - ' পদ্মার সর্প সজ্জা ' । হরিদত্তের চরিত্রের মাঝে সাধারণ মানব চরিত্রের প্রভাব অত্যন্ত প্রকট ছিলো। আসাম থেকে বিহার পর্যন্ত সমগ্র ভূভাগে কবির কাব্যের প্রচলন ছিলো। তিনি চাঁদ সওদাগর ও বেহুলা-লখিন্দরকে কেন্দ্র করে দৈব লাঞ্ছিত হতভাগ্য মানুষের সংগ্রাম চেতনার এক অনন্য রূপকার। লোকায়ত সমাজের সামগ্রিক চেতনা কবি চৈতন্যে বিমূর্ত হওয়ার এরূপ প্রয়াস পরবর্তী অনেক কবিকেই প্রভাবিত করেছিলো।
সান পাবলো দে তিকিনা
সান পাবলো দে তিকিনা হল বলিভিয়ার লা পাজ বিভাগের অন্তর্ভুক্ত একটি শহর। তিতিকাকা হ্রদের উত্তর ও দক্ষিণ অংশের মধ্যে যোগাযোগের একমাত্র জলপথ তিকিনা প্রণালীর উত্তর-পূর্ব তীরে কোপাকাবানা উপদ্বীপের বিপরীত দিকে এই শহর অবস্থিত। বলিভিয়ার রাজধানী লা পাজ থেকে কোপাকাবানা যেতে হলে এই শহর থেকে তিকিনা প্রণালী পেরিয়ে অপরতীরে সান পেদ্রো দে তিকিনা হয়ে যাওয়া ছাড়া অন্য পথ নেই।
অবস্থান
বলিভিয়ার একেবারে পশ্চিম সীমান্তের কাছে অবস্থিত সান পাবলো শহরের অবস্থান সান পেদ্রো দে তিকিনা পৌর এলাকার মধ্যে। আন্দেস পর্বতমালার সুউচ্চ আলতিপ্লানো উচ্চভূমিতে অবস্থিত এই শহরের উচ্চতা সমুদ্রপৃষ্ঠ থেকে ৩৮৪৩ মিটার। এর পাশ দিয়ে বয়ে যাওয়া তিকিনা প্রণালী ঐ স্থানেই সঙ্কীর্ণতম, মাত্র ৮০০ মিটার চওড়া। পশ্চিম ও পুর্বে আন্দেসের দুই সুউচ্চ পর্বতশৃঙ্খল কর্ডিলেরা অক্সিডেন্টাল ও কর্ডিলেরা সেন্ট্রাল উত্তর থেকে দক্ষিণে বিস্তৃত। এত উঁচু অবস্থানের কারণে এ' শহরের জলবায়ু যথেষ্ট শীতল। তবে সারাবছরই উষ্ণতা মোটামুটি একই রকম থাকে। দিনে-রাতেও উষ্ণতার পার্থক্য কম, কিন্তু গরমকাল ও শীতকালের তাপমাত্রার পার্থক্য অনেকক্ষেত্রেই এমনকী তার থেকেও কম। এই ধরনের জলবায়ুকে সাধারণত দৈনিক-ঋতু জলবায়ু (জার্মান ভাষা - Tageszeitenklima, উচ্চারণ -টাগেসৎসাইটেনক্লিমা) বলে অভিহিত করা হয়ে থাকে। শহরের সারা বছরের গড় উষ্ণতা ৮° সেন্টিগ্রেড। শীতকালে জুন/জুলাই মাসে গড় তাপমাত্রা যেখানে ৬° সেন্টিগ্রেড, গরমকালে নভেম্বর/ডিসেম্বর মাসে সেই তাপমাত্রা ১০° সেন্টিগ্রেডের চেয়ে বেশি নয়। শহরে সারা বছর বৃষ্টিপাতের মোট পরিমাণ ৭০০ মিলিলিটার। এই বৃষ্টির বেশিরভাগটাই শীতকালেই হয়ে থাকে। গ্রীষ্ম এখানে যথেষ্টই শুষ্ক।
পরিবহন
লা পাজ থেকে উত্তর-পশ্চিমে এই শহরের স্থলপথে দূরত্ব ১০৭ কিলোমিটার। লা পাজ থেকে বাঁধানো হাইওয়ে রুটা - ২ উয়ারিনা হয়ে সান পাবলো দে তিকিনা শহরে এসে উপস্থিত হয়। এরপর নৌপথে তিকিনা প্রণালী পেরিয়ে এই রাস্তা সান পেদ্রো দে তিকিনা থেকে আবার শুরু হয়ে আরও ৭ কিমি দূরে কোপাকাবানা পৌঁছয়। সেখান থেকে তারপর আরও ৮ কিমি দূরে পেরু সীমান্তের খাসানি পর্যন্ত এই রাস্তা বিস্তৃত।
জনসংখ্যা
গত বিশ বছরে এই শহরের জনসংখ্যা সামান্য হলেও বৃদ্ধি পেয়েছে।
এই অঞ্চলের জনসংখ্যার বেশির ভাগটাই আইমারাভাষী। এমনকী সান পেদ্রো দে তিকিনা পৌর এলাকার ৯২.৫% মানুষই আইমারা ভাষাতেই কথা বলে থাকেন।
নানিয়ারচর ইউনিয়ন
নানিয়ারচর বাংলাদেশের রাঙ্গামাটি জেলার অন্তর্গত নানিয়ারচর উপজেলার একটি ইউনিয়ন।
আয়তন
নানিয়ারচর ইউনিয়নের আয়তন ২৬,২৪০ একর (১০৬.১৯ বর্গ কিলোমিটার)।
জনসংখ্যা
২০১১ সালের পরিসংখ্যান অনুযায়ী নানিয়ারচর ইউনিয়নের লোকসংখ্যা ১২,১৮০ জন। এর মধ্যে পুরুষ ৬,৫৫৩ জন এবং মহিলা ৫,৬৩০ জন।
অবস্থান ও সীমানা
নানিয়ারচর উপজেলার মধ্যাংশে নানিয়ারচর ইউনিয়নের অবস্থান। নানিয়ারচর উপজেলা সদর এ ইউনিয়নে অবস্থিত। এ ইউনিয়নের উত্তরে সাবেক্ষ্যং ইউনিয়ন, পশ্চিমে সাবেক্ষ্যং ইউনিয়ন ও বুড়িঘাট ইউনিয়ন, দক্ষিণে বুড়িঘাট ইউনিয়ন এবং পূর্বে লংগদু উপজেলার লংগদু ইউনিয়ন অবস্থিত।
প্রশাসনিক কাঠামো
নানিয়ারচর ইউনিয়ন নানিয়ারচর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম নানিয়ারচর থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি বেতছড়ি, ছয়কুড়িবিল, মাইসছড়ি, গবছড়ি, তৈচাকমা ও যাদুখাছড়া এ ৬টি মৌজায় বিভক্ত। এ ইউনিয়নের গ্রামগুলো হল:
শিক্ষা ব্যবস্থা
নানিয়ারচর ইউনিয়নের সাক্ষরতার হার ৪২.৮৪%। এ ইউনিয়নে ১টি সরকারি কলেজ, ২টি মাধ্যমিক বিদ্যালয়, ৪টি নিম্ন মাধ্যমিক বিদ্যালয় ও ১৮টি প্রাথমিক বিদ্যালয় রয়েছে।
যোগাযোগ ব্যবস্থা
নানিয়ারচর ইউনিয়নে যোগাযোগের প্রধান সড়ক রাঙ্গামাটি-নানিয়ারচর সড়ক ও লংগদু-নানিয়ারচর সড়ক। সব ধরনের যানবাহনে যোগাযোগ করা যায়। তবে রাঙ্গামাটি জেলা সদর থেকে এ ইউনিয়নের প্রধান যোগাযোগ মাধ্যম নৌপথ।
খাল ও নদী
নানিয়ারচর ইউনিয়নের মধ্যাংশ জুড়ে রয়েছে চেঙ্গি নদী ও কাপ্তাই হ্রদ।
হাট-বাজার
নানিয়ারচর ইউনিয়নের প্রধান হাট-বাজার হল টিএন্ডটি বাজার।
দৃশ্যকলা
দৃশ্যকলা হলো শিল্পের বিভিন্ন রূপ যেমন সিরামিক, অঙ্কন, চিত্রকর্ম, ভাস্কর্য, প্রিন্ট তৈরি, ডিজাইন, কারুশিল্প, ফটোগ্রাফি, ভিডিও, চলচ্চিত্র নির্মাণ, সাহিত্য এবং স্থাপত্য। শিল্পকলার অনেক শাখা (প্রদর্শন শিল্প, চিন্তাপ্রধান শিল্প, টেক্সটাইল শিল্প) দৃশ্যকলার পাশাপাশি অন্যান্য শিল্পমাধ্যমও ব্যবহার করে। দৃশ্যকলায় আরো অন্তর্ভুক্ত করা হয় বিভিন্নরকম ব্যবহারিক শিল্পও, যেমন পণ্য-নকশা, গ্রাফিক ডিজাইন, ফ্যাশন ডিজাইন, ইন্টেরিয়র ডিজাইন এবং কারুকার্য।
বর্তমানে দৃশ্যকলা বলতে চারুশিল্পের পাশাপাশি অলঙ্করণ ও কারুশিল্প বোঝালেও আগে তেমন ছিলোনা। ব্রিটেনে আর্টস অ্যান্ড ক্র্যাফটস আন্দোলনের আগে এবং অন্যত্র ২০ শতকে 'শিল্পী' বা 'আর্টিস্ট' শব্দটি কেবল তাদের জন্য বলা হতো যারা চারুকলা চর্চা করতেন (যেমন চিত্রকলা, ভাস্কর্য বা প্রিন্ট তৈরি); হস্তশিল্প, কারুশিল্প বা ব্যবহারিক শিল্পমাধ্যম এর অন্তর্ভুক্ত করা হতো না। আর্টস অ্যান্ড ক্র্যাফটস আন্দোলনের শিল্পীরা এই বিভাজনের দিকে মনোযোগ দেন কারণ তারা দেশজ শিল্পকে উচ্চমার্গের শিল্পের মতোই মূল্যায়ন করতেন। আর্ট স্কুলগুলোতে চারু ও কারুশিল্পের মধ্যে এ বিভাজনটা রাখা হতো এবং কারুশিল্পীকে শিল্পসাধক বলে মনে করা হতো না।
চিত্রকর্ম এবং তারপর ভাস্কর্যকে অন্য সব শিল্পের ওপরে স্থান দেয়ার প্রবণতাটা পশ্চিমা ও পূর্ব এশীয় শিল্পকলার বৈশিষ্ট্য হয়ে দাঁড়িয়েছে। উভয় অঞ্চলেই চিত্রকলাকে ভাবা হয় শিল্পীর সবচেয়ে উঁচুমার্গের কল্পনার শিল্প, এবং তা দৈহিক শ্রম থেকে সবচেয়ে দূরে। চীনা চিত্রকলায় সর্বোচ্চ মূল্যায়িত শৈলী হলো "বিদগ্ধ-চিত্রকলা", অন্তত শৌখিন শিল্পীদের মতে। পাশ্চাত্যে শিল্পের মর্যাদাক্রমের ধারণাতেও অনুরূপ মনোভাব প্রতিফলিত হয়েছে।
লরা বেটস
লরা বেটস (জন্ম ২৭শে আগস্ট ১৯৮৬, অক্সফোর্ড ) একজন ইংরেজ নারীবাদী লেখক। তিনি ২০১২ সালের এপ্রিলে প্রতিদিনের যৌনতা প্রকল্প ওয়েবসাইটটি প্রতিষ্ঠা করেন। তাঁর প্রথম বই, এভরিডে সেক্সিজম, ২০১৪ সালে প্রকাশিত হয়েছিল।
বেটসের বাবা হলেন ডিয়ান এলিজাবেথ বেটস, যিনি একজন ফরাসি শিক্ষক এবং মা হলেন আদ্রিয়ান কিথ বেটস, যিনি একজন চিকিৎসক। লরা লন্ডন বোরোর হ্যাকনি এবং টনটনে বড় হয়েছেন। তাঁর একটি বড় বোন এবং একটি ছোট ভাই রয়েছে। বেটসের বয়স যখন কুড়ির ঘরে তখন তাঁর বাবা-মায়ের মধ্যে বিবাহবিচ্ছেদ হয়ে যায়। তিনি কিংস কলেজ, টনটনে পড়াশুনা করেছেন। তিনি কেমব্রিজের সেন্ট জনস কলেজে ইংরেজি সাহিত্য পড়েন এবং ২০০৭ সালে ক্যামব্রিজ বিশ্ববিদ্যালয় থেকে স্নাতক হন। মনোবিজ্ঞানী সুসান কুইলিয়ামের গবেষক হিসাবে বেটস কেমব্রিজে আড়াই বছর কাজ করেছেন। সুসান দ্য জয় অফ সেক্সের একটি আপডেট সংস্করণে কাজ করছিলেন।
বেটস তারপরে একজন অভিনেত্রী এবং শিশুপালনকারিণী হিসাবে কাজ করেছিলেন। তিনি পরে বলেছেন, সেই সময়কালে গুণ পরীক্ষা দেবার সময় (অডিশন) তিনি যৌনতা অনুভব করেছিলেন এবং দেখেছিলেন যে অল্পবয়সী মেয়েদের তিনি যত্ন নিচ্ছেন তারা ইতিমধ্যেই তাদের শরীরের চিত্র নিয়ে ব্যস্ত।
প্রতিদিনের যৌনতা প্রকল্প
প্রতিদিনের যৌনতা প্রকল্প ওয়েবসাইট ২০১২ সালে প্রতিষ্ঠিত হয়েছিল। ওয়েবসাইটের তৃতীয় বার্ষিকীতে, ২০১৫ সালের এপ্রিলে, প্রতিদিনের যৌনতা সাইটে আসা লেখার সংখ্যা ১০০,০০-এ পৌঁছেছিল। বেটস বলেছেন যে তিনি অনলাইনে অপব্যবহারের সম্মুখীন হয়েছেন।
প্রকল্পের উপর ভিত্তি করে বেটসের প্রথম বই এভরিডে সেক্সিজম, ২০১৪ সালে লন্ডনের সাইমন অ্যান্ড শুস্টারের সহযোগী সংস্থা দ্বারা প্রকাশিত হয়েছিল
কর্মজীবন
এভরিডে সেক্সিজমের পরে, বেটস যৌনতা সম্পর্কে আরও কয়েকটি বই প্রকাশ করেন। তিনি দ্য গার্ডিয়ান, দ্য ইন্ডিপেন্ডেন্ট এবং অন্যান্য প্রকাশনার একজন অবদানকারী। তিনি নিউইয়র্ক-ভিত্তিক নারী অবরোধ প্রকল্পের একজন অবদানকারী।
সার্বিয়া জাতীয় ফুটবল দল
সার্বিয়া জাতীয় ফুটবল দল (Фудбалска репрезентација Србије, Serbia national football team) হচ্ছে আন্তর্জাতিক ফুটবলে সার্বিয়ার প্রতিনিধিত্বকারী পুরুষদের জাতীয় দল, যার সকল কার্যক্রম সার্বিয়ার ফুটবলের সর্বোচ্চ নিয়ন্ত্রক সংস্থা সার্বিয়া ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯২৩ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ২০০৬ সালের ১৮ই আগস্ট তারিখে, সার্বিয়া (স্বাধীনতা অর্জন করার পর) প্রথমবারের মতো আন্তর্জাতিক খেলায় অংশগ্রহণ করেছে; চেক প্রজাতন্ত্রের উহেরস্কে রাদিশ্তে-এ অনুষ্ঠিত উক্ত ম্যাচে সার্বিয়া চেক প্রজাতন্ত্রকে ৩–১ গোলের ব্যবধানে পরাজিত করেছে।
৫৩,০০০ ধারণক্ষমতাবিশিষ্ট রেড স্টার স্টেডিয়ামে ওরলোভি নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় সার্বিয়ার রাজধানী বেলগ্রেডে অবস্থিত। বর্তমানে এই দলের ম্যানেজারের দায়িত্ব পালন করছেন ইয়ুবিশা তুম্বাকোভিচ এবং অধিনায়কের দায়িত্ব পালন করছেন ইন্টার মিলানের রক্ষণভাগের খেলোয়াড় আলেকসান্দ্র কোলারভ।
সার্বিয়া এপর্যন্ত ১২ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে যুগোস্লাভিয়া হিসেবে ১৯৩০ এবং ১৯৬২ ফিফা বিশ্বকাপে চতুর্থ স্থান অর্জন করা। অন্যদিকে, উয়েফা ইউরোপীয় চ্যাম্পিয়নশিপে সার্বিয়া (যুগোস্লাভিয়া হিসেবে) এপর্যন্ত ৫ বার অংশগ্রহণ করেছে, যার মধ্যে সেরা সাফল্য হচ্ছে ১৯৬০ এবং উয়েফা ইউরো ১৯৬৮-এ রানার-আপ হওয়া।
দ্রাগান স্তোয়কোভিচ, সাভো মিলোশেভিচ, নিকোলা জিগিচ, ভ্লাদিমির ইয়োগোভিচ এবং স্তিয়েপান বোবেকের মতো খেলোয়াড়গণ সার্বিয়ার জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯৮ সালের ডিসেম্বর মাসে প্রকাশিত র‌্যাঙ্কিংয়ে সার্বিয়া তাদের ইতিহাসে সর্বোচ্চ অবস্থান (৬ষ্ঠ) অর্জন করে এবং ১৯৯৪ সালের ডিসেম্বর মাসে প্রকাশিত র‌্যাঙ্কিংয়ে তারা ১০১তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে সার্বিয়ার সর্বোচ্চ অবস্থান হচ্ছে ৪র্থ (যা তারা ১৯৯৮ সালে অর্জন করেছিল) এবং সর্বনিম্ন অবস্থান হচ্ছে ৪৭। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
বাংলা ও মুর্শিদাবাদের নবাবগণ
১৭৬৫ সালে দ্বৈত সরকার ব্যবস্থা প্রবর্তন করা হয় যেখানে নবাবগণ ব্রিটিশদের অধীণে শাসন করতেন এবং তারা ব্রিটিশদের হাতের পুতুল ছিলেন। ১৭৭২ সালে ধারাটি বিলুপ্ত ঘোষণা করে শাসন ব্যবস্থা সরাসরি ব্রিটিশদের অধীনে নেওয়া হয়। ১৭৯৩ সালে নবাবদের কাছ থেকে নিজামত (গভর্নর) অধিকারও প্রত্যাহার করা হয়, তখন তাদের ব্রিটিশ ইস্ট ইন্ডিয়া কোম্পানি থেকে শুধু সামান্য অবসরকালীন ভাতা দেওয়া হত। বাংলার শেষ নবাব মনসুর আলী খান ১৮৮০ সালের ১লা নভেম্বর তার জ্যেষ্ঠ পুত্রের জন্য ক্ষমতা থেকে পদত্যাগ করেন।
মনসুর আলী খানের পদত্যাগের পর মুর্শিদাবাদের নবাব ও বাংলার নবাব, মুর্শিদাবাদের নবাব বাহাদুর হিসেবে পরিচিতি পান যেহেতু ১৮৮০ সালে বাংলার নবাব উপাধিটি বিলুপ্ত হয়েছিল। সেসময় রাজস্ব আদায়ে তাদের খুবই কম বা অনেক ক্ষেত্রে কর্তৃত্ব ছিল না বললেই চলে এবং তারা বল প্রয়োগ থেকেও বিরত ছিল। ১৯৪৭ সালে ভারতের স্বাধীনতার পর রাজ্যসমূহের ভারত বা পাকিস্তানের অঙ্গীভূত হওয়ার বাধ্যবাধাকতা ছিল। এটা উল্লেখ করা যেতে পারে যে মুর্শিদাবাদ (রাজধানী শহর) দুদিনের জন্য পূর্ব পাকিস্তানের অঙ্গীভূত হয়েছিল, কারণ এখানে মুসলমান সংখ্যাগরিষ্ঠ ছিল। ১৯৪৭ সালের ১৭ই আগস্ট এটি ভারতের অঙ্গীভূত হয়। হাজারদুয়ারী প্রাসাদ থেকে পাকিস্তানের পতাকা নামিয়ে তেরঙা ভারতের পতাকা উত্তোলন করা হয়। ভারতের সাথে একত্রীত হওয়ার পর এসব রাজ্যসমূহের ক্ষমতা খর্ব হয়ে যায় কারণ ভারত সরকার সকল রাজ্যসমূহের কর্তৃত নিয়েছিল। ১৯৬৯ সালে শেষ নবাব ওয়ারিস আলী মির্জার সাথে সাথে নবাব উপাধিটিও ধীরে ধীরে বিলুপ্ত হয়ে যায়। যদিও তিনি তিনজন ছেলে ও তিনজন মেয়ে রেখে গিয়েছিলেন কিন্তু তার মৃত্যুর পূর্বে কোন উত্তরাধীকারী ঘোষণা না করে যাওয়ার দরুন নবাব উপাধিটিও এখানেই সমাপ্তি ঘটে।
বাংলার নবাবদের তালিকা
নিম্নের তালিকাটি বাংলার নবাবদের একটি তালিকা। সরফরাজ খান ও মীর মুহাম্মদ জাফর আলী খান বাহাদুর দুইবার করে বাংলার নবাব ছিলেন। ধারাটি ১৭১৭ সালে মুর্শিদ কুলি খানের আমলে শুরু হয়েছিল এবং ১৮৮১ সালে মনসুর আলী খানের সাথে সাথে ধারাটি বিলুপ্ত হয়ে গিয়েছিল।
মুর্শিদাবাদের নবাবদের তালিকা
১৮৮০ সালে বাংলার নবাব উপাধিটি বিলুপ্ত হওয়ার পর, ১৮৮১ সালে বাংলার নবাব পদটিও বিলুপ্ত হয়ে যায়। পরবর্তিতে মুর্শিদাবাদের নবাব উপাধিটি চালু হয়। মুর্শিদাবাদের তিনজন নবাব ছিলেন, নিম্নে তাদের তালিকা দেওয়া হল:
তাফসির ইবনে কাসির
আল্লামা ইবনে কাছীর কর্তৃক আল-কোরআনের ব্যাখ্যামূলক গ্রন্থ হিসেবে লিখিত তাফসির-এ-আল-কোরআন আল-আযীম গ্রন্থটিই মুসলিম বিশ্বে সংক্ষেপে তাফসির-এ-ইবন কাছীর নামে পরিচিত। এই গ্রন্থটি সুন্নি মুসলমানদের নিকট বিশেষভাবে সমাদৃত তাফসির গ্রন্থ। থাম্ব|291x291পিক্সেল|তাফসির ইবনে কাসিরের একটি আরবি পাণ্ডুলিপি থেকে একটি পৃষ্ঠা ইবন কাছীরের এই গ্রন্থটি আল-তাবারীহ কর্তৃক লিখিত "তাফসির-এ-আল তাবারীহ" গ্রন্থটির সারসংক্ষেপ বলে ধারণা করা হয়। এই গ্রন্থটিতে আল-কোরআনের প্রতিটি সূরার ব্যাখ্যা ও বর্ণনায় হাদীস থেকে উদ্ধৃতি ব্যবহার করা হয়েছে বলে সাধারনের নিকট এর গ্রহণযোগ্যতা অধিক।
জাফর জাব্বারলি
জাফর গফার ওগ্লু জব্বারলি, প্রায়ই জববারলি হিসেবে উচ্চারিত হয় (আজারবাইজানি: কাফার কাববারলি, ২০ মার্চ ১৮৯৯, জিজি - ৩১ ডিসেম্বর ১৯৩৪, বাকু) ছিলেন একজন আজারবাইজানি নাট্যকার, কবি, পরিচালক ও চিত্রনাট্যকার।
তাফসির ইবনে কাসির
অনুবাদ
বর্তমানে এই তাফসির গ্রন্থটি ৭৪টি ভাষায় অনুবাদ করা হয়েছে; যার মধ্যে বাংলা, ইংরেজি, উর্দু, হিন্দি প্রধান। বাংলায় এই গ্রন্থটি বাংলাদেশ ইসলামিক ফাউন্ডেশন কর্তৃক প্রকাশিত হয়েছে, যেটির অনুবাদ করেছেন বাংলাদেশের অধ্যাপক আখতার ফারূক।
জাফর জাব্বারলি
জীবন
১৯০২ সালে তার বাবার মৃত্যুর পর, জব্বারির মা তার চার সন্তানকে সাথে বাকুতে চলে যান। ১৯১৫ সালে, জববারী একটি উচ্চ বিদ্যালয় থেকে পড়াশুনা শেষ করেন এবং বাকু পলিটেকনিকে পরবর্তী ৫ বছরের জন্য ইলেক্ট্রোমেকানিক বিষয়ে অধ্যয়ন করেন। ১৯২০ সালে তিনি আজারবাইজান রাষ্ট্রীয় বিশ্ববিদ্যালয়ে ফলিত চিকিৎসা বিভাগে ভর্তি হন, কিন্তু আগ্রহের অভাবের কারণে তিনি ওরিয়েন্টাল স্টাডির দিকে অগ্রসর হন। ১৯২৩ সালে তিনি নাটকে তার আগ্রহের জন্য স্থানীয় থিয়েটারে লেকচার শোনার জন্য উপস্থিত থাকতে শুরু করেন।
তাফসির ইবনে কাসির
গ্রন্থ পরিচিতি
মানকূলাত বা রিওয়ায়েতভিত্তিক তাফসীরগুলোর মধ্যে এই গ্রন্থটিকেই সবচেয়ে নির্ভরযোগ্য বলে গণ্য করা হয়। এর মূল গ্রন্থটি চার খণ্ডে বিভক্ত এবং প্রতিটি খণ্ডের পৃষ্ঠা সংখ্যা ছয়'শয়ের বেশি।
জাফর জাব্বারলি
জীবন
জাফর জববারী ৩৫ বছর বয়সে হার্ট অ্যাটাকের কারণে মৃত্যুবরণ করেন এবং তাকে আলে অব অনার-এ দাফন করা হয়। জাতীয় চলচ্চিত্রের স্টুডিও, আজারবাইজানফিল্ম, একটি রাস্তার এবং বাকুের একটি সাবওয়ে স্টেশন তার নামে নামকরণ করা হয়।
সাহিত্য, থিয়েটার এবং চলচ্চিত্র
জাফর জব্বারলি তার প্রারম্ভিক কিশোর বয়সে কবিতা লিখতে আরম্ভ করেন এবং ১৯১১ সালে আজারবাইজান পত্রিকা হাজিগাত-ই আফকারে তার প্রথম কবিতা প্রকাশিত হওয়ার খবর পাওয়া যায়। পরের বছরগুলিতে, তিনি ২০টিরও বেশি নাটকের পাশাপাশি কবিতা, প্রবন্ধ, ছোট গল্প এবং নিবন্ধন লিখেছিলেন। তার রচনাগুলো ১৯২০-এর কমিউনিস্ট গৌরবের প্রচারণার দ্বারা প্রভাবিত হয়েছিল এবং সমতুল্য, শ্রম, শিক্ষা, মহাজাগতিকতা, নারীর স্বাধীনতা, সাংস্কৃতিক শিফট ইত্যাদির মত যথাযথ বিষয়গুলি সেখানে উপস্থিত ছিল। আজারবাইজানে ইউরোপীয় নাটকের প্রবর্তনে জববারীর প্রধান অবদান ছিল উইলিয়াম শেক্সপিয়ারের অনুবাদ। ১৯২৫ সালে তিনি হেমলেটের আজারবাইজানি অনুবাদ করেন এবং আজারবাইজান নাটক থিয়েটারে এটি পরিচালনা করেন তার এক বছর পর।
জাফর জাব্বারলিকে আজারবাইজানে স্ক্রিন-লিখনের প্রতিষ্ঠাতা হিসেবে বিবেচনা করা হয়। ১৯২৮ সালে তার লিখিত দুটি নাটক, স্যাভিল ও আলমাস, নিয়ে যথাক্রমে ১৯২৯ ও ১৯৩৬ সালে চলচ্চিত্র তৈরি করা হয়েছিল। উভয় নাটকেই নারীর ভূমিকার প্রেক্ষপট, তাদের নিপীড়ন, সংগ্রাম এবং শেষপর্যন্ত- বর্ণিত পিতৃতান্ত্রিক ঐতিহ্যের উপর জয়লাভ করেছে।
স্বামী সমর্পণানন্দ
স্বামী সমরপানানন্দ রামকৃষ্ণ মিশন, বেলুড় মঠের একজন লেখক এবং সন্ন্যাসী।
জীবনের প্রথমার্ধ
তিনি তরুণ ছাত্র হিসাবে রামকৃষ্ণ আদেশের সন্ন্যাসীদের সংস্পর্শে এসেছিলেন। তাদের দ্বারা অনুপ্রাণিত হয়ে তিনি ১৯৮০ সালে বিশ বছর বয়সে এই সংগঠনে যোগদান করেন এবং রামকৃষ্ণ মিশনের আদর্শ অনুসারে ত্রিশ বছর বয়সে সন্যাসী হয়ে যান।
ক্যারিয়ার
সন্ন্যাসী হিসাবে আদেশে যোগদানের পর থেকে তিনি রামকৃষ্ণ মিশনের বিভিন্ন কেন্দ্রে কাজ করেছেন। যেমনঃ দেওঘর, অদ্বৈত আশ্রম, আলো (অরুণাচল প্রদেশ), নরেন্দ্রপুর, কানপুর, চাপড়া (বিহার)। তিনি দেওঘর রামকৃষ্ণ মিশন বিদ্যাপীঠের অধ্যক্ষ ছিলেন এবং বিহারের চাপড়া রামকৃষ্ণ মিশনের প্রধান ছিলেন। বর্তমানে তিনি রামকৃষ্ণ মিশন বিবেকানন্দ শিক্ষা ও গবেষণা ইনস্টিটিউটে প্রাচীন এবং আধুনিক ধর্মগ্রন্থ পড়ান।
তাঁর কাজের অভিজ্ঞতা শিক্ষাদান থেকে শুরু করে ম্যানেজমেন্ট পর্যন্ত অন্যান্য অনেক দায়িত্বের মধ্য দিয়ে। তিনি নিয়মিত পত্রিকা এবং প্রবুদ্ধ ভারত এবং বেদন্ত কেশারির মতো পত্রিকার জন্য লেখেন।  আইআইটি এবং আইআইএম-এর মতো বিভিন্ন প্রতিষ্ঠানে তাকে অতিথি প্রভাষক হিসাবে আমন্ত্রিত করা হয়েছে।       তিনি একজন লেখক এবং স্পিকার হিসাবে সুপরিচিত।
তার প্রথম বই টিয়া-এ প্যারোট জার্নি হোম, ২০০৯ সালে প্রকাশিত হয়েছিল। ডাঃ এপিজে আবদুল কালাম বইটির সর্বাধিক প্রশংসা করেছেন এবং শীর্ষ পাঁচটি অবশ্যই পড়ার বইগুলির মধ্যে একটি হিসাবে নির্দ্বিধায় এটিকে সুপারিশ করেছিলেন।  এটি সিবিএসই পাঠ্যক্রমের অধীনে দ্বাদশ-দ্বাদশ শ্রেণির ইংরেজি পড়ার জন্য প্রস্তাবিত। (বিজ্ঞপ্তি নং .০৩ / ২০১২, সিবিএসই / এসিএডি / ডিআইআর (টিআরজি) / ২০১২ তারিখ ১১.০৪.২০১।) এটি হিন্দি, বাংলা, ভাসা ইন্দোনেশিয়ান এবং অডিও বই হিসাবেও পাওয়া যায়।
তাঁর অন্যান্য বইও ভারত এবং বিদেশে বেশ প্রশংসিত হয়েছে।
তাঁর রচনার মূল লক্ষ্য হ'ল সংগ্রামের মাধ্যমে সকল প্রতিকূলতার বিরুদ্ধে কারও বৃদ্ধি।
দুল্লা ইউনিয়ন
দুল্লা ইউনিয়ন বাংলাদেশের ময়মনসিংহ জেলার মুক্তাগাছা উপজেলার অন্তর্গত একটি ইউনিয়ন।
আয়তন ও জনসংখ্যা
১নং দুল্লা ইউনিয়ন পরিষদ।
আয়তন:
গ্রামের সংখ্যা – ৫১টি।
মৌজার সংখ্যা – ৩০টি।
হাট/বাজার সংখ্যা -৪টি
শিক্ষার হার ও শিক্ষা প্রতিষ্ঠান
এ ইউনিয়নের শিক্ষার হার – ৩৮% (২০০১ এর শিক্ষা জরীপ অনুযায়ী)।
সরকারী প্রাথমিক বিদ্যালয়- ০৮টি, বে-সরকারী রেজিঃ প্রাঃ বিদ্যালয়- ০৪টি, উচ্চ বিদ্যালয়ঃ ৫টি, মাদ্রাসা- ২টি।
দর্শনীয় স্থান
ছালড়া শালবন
জনপ্রতিনিধি
বর্তমান চেয়ারম্যান- হুসেন আলী হুসি
বিটঘর রাধানাথ উচ্চ বিদ্যালয়
720px|থাম্ব|কেন্দ্র|বিটঘর রাধানাথ উচ্চ বিদ্যালয়ের শেখ রাসেল ডিজিটাল ল্যাব
রিভেঞ্জ অব দ্য পিঙ্ক প্যান্থার
রিভেঞ্জ অব দ্য পিঙ্ক প্যান্থার (Revenge of the Pink Panther) ব্লেক এডওয়ার্ডস পরিচালিত ১৯৭৮ সালের ব্রিটিশ হাস্যরসাত্মক চলচ্চিত্র। এটি দ্য পিঙ্ক প্যান্থার চলচ্চিত্র ধারাবাহিকের পঞ্চম কিস্তি। এটি ইনস্পেক্টর জাক ক্লুজো চরিত্রে পিটার সেলার্সের অভিনীত শেষ চলচ্চিত্র, যিনি ১৯৮০ সালে মৃত্যুবরণ করেন। এটি ইউনাইটেড আর্টিস্ট্‌সের একক পরিবেশনায় এই ধারাবাহিকের শেষ কিস্তি।
বিটঘর রাধানাথ উচ্চ বিদ্যালয়
অবস্থান
প্রতিষ্ঠানটি ব্রাহ্মণবাড়িয়া জেলার নবীনগর উপজেলার বিটঘর গ্রামে অবস্থিত।
রিভেঞ্জ অব দ্য পিঙ্ক প্যান্থার
মুক্তি
চলচ্চিত্রটির উদ্বোধনী প্রদর্শনী অনুষ্ঠিত হয় ১৯৭৮ সালের ১৩ই জুলাই লন্ডনের ওডিয়ন লিস্টার স্কয়ারে এবং পরের দিন জনসাধারণের জন্য উন্মুক্ত করা হয়।
বিটঘর রাধানাথ উচ্চ বিদ্যালয়
ব্যবস্থাপনা
বিদ্যালয় পরিচালনার জন্য জনাব মুনতাসির মহিদ্দিন অপু সভাপতি করে ৯ জন বিশিষ্ট একটি পরিচালনা পরিষদ রয়েছে।
রিভেঞ্জ অব দ্য পিঙ্ক প্যান্থার
মুক্তি
১৯৭৮ সালের ১৯শে জুলাই মার্কিন যুক্তরাষ্ট্রের ৩৮৭টি প্রেক্ষাগৃহে মুক্তির দেওয়ার পূর্বে নিউ ইয়র্ক সিটির জিগফেল্ড থিয়েটার এবং লস অ্যাঞ্জেলেসের সিনেরামা ডোমে প্রদর্শিত হয়।
বক্স অফিস
চলচ্চিত্রটি ওডিয়ন লিস্টার স্কয়ারের প্রথম তিন দিনে $৬২,৮১০ আয় করে। মার্কিন যুক্তরাষ্ট্রে মুক্তির পর এটি প্রথম পাঁচ দিনে ৩৮৭টি প্রেক্ষাগৃহ থেকে $৫,২৭৮,৭৮৪ আয় করে এবং মার্কিন যুক্তরাষ্ট্র ও কানাডায় ৪৬১ প্রেক্ষাগৃহ থেকে প্রথম ১২ দিনে $১১,০০৪,১২৪ আয় করে।
বিটঘর রাধানাথ উচ্চ বিদ্যালয়
অবকাঠামো
বিদ্যালয়ের মূল ভবনটি একটি চারতল ভবন।
রিভেঞ্জ অব দ্য পিঙ্ক প্যান্থার
সমালোচনামূলক প্রতিক্রিয়া
ভ্যারাইটি লিখে, "রিভেঞ্জ অব দ্য পিঙ্ক প্যান্থার চলমান এই চলচ্চিত্র ধারাবাহিকের সেরা নয়, কিন্তু ব্লেক এডওয়ার্ডস ও পিটার সেলার্স তাদের দুর্বল দিনেও অধিকাংশ হাস্যরসাত্মক চলচ্চিত্র নির্মাতাদের থেকে এগিয়ে।" দ্য নিউ ইয়র্ক টাইমস-এর ভিনসেন্ট ক্যানবি লিখেন, "যদি আপনার ক্লুজোর মত অভ্যাস থাকে, আমার মত, তবে মি. এডওয়ার্ডস ও মি. সেলার্স এমন কিছু করতে পারবে না যা চলচ্চিত্রটিকে হতাশ করবে।" একটি ডিভিডি ও ভিডিও গাইড চলচ্চিত্রটি পাঁচের মধ্যে সাড়ে চার তারকা দেয় এবং চলচ্চিত্রটিকে "তর্কাতীতভাবে সেরা স্ল্যাপস্টিক ধারাবাহিক" বলে উল্লেখ করে।
বিটঘর রাধানাথ উচ্চ বিদ্যালয়
শিক্ষা কার্যক্রম
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে তিন হাজার শিক্ষার্থী এ বিদ্যালয়ে অধ্যয়নরত আছে।
ফলাফল ও কৃতিত্ব
বিগত বছরের পাশের হার ৯৬.৪৬%।
চলচ্চিত্র শিল্প
চলচ্চিত্র শিল্প অথবা গতিশীল চিত্রশিল্প নির্মাণ নির্ভরশীল প্রযুক্তি এবং বাণিজ্যিক প্রতিষ্ঠানের উর্পর। যেমন চলচ্চিত্র নির্মাণ কোম্পানি, চলচ্চিত্র স্টুডিও, গতিশীল চিত্রগ্রহণ, চলচ্চিত্র তৈরি, চিত্রনাট্য রচনা, নির্মাণ পূর্ব-কর্ম, নির্মাণ পরবর্তী ক্রিয়া, চলচ্চিত্র উৎসব, বাণিজ্যিক প্রতিষ্ঠানের কাছে হস্তান্তর; অভিনেতা-অভিনেত্রী, চলচ্চিত্র পরিচালক এবং চলচ্চিত্র সংশ্লিষ্ট অন্যান্য লোকজন সংযুক্ত থাকেন একটি চলচ্চিত্র তৈরির সময়। চলচ্চিত্র তৈরির সাথে বিরাট ব্যয়ের প্রশ্নটি জড়িত বিশেষভাবে তাৎক্ষণিকভাবে উৎপাদন প্রক্রিয়ার সাথে কোম্পানির বোঝাপড়া হতে হয়। প্রারম্ভেই চলচ্চিত্রের ক্ষেত্রে যান্ত্রিক সহায়তা, ব্যয়ের পুজির সহায়তা চলচ্চিত্রের প্রাথমিক অনুষঙ্গ হিসেবে গৃহীত। এসব থাকলেই সেক্ষেত্রে স্বাধীন একটি চলচ্চিত্র তৈরির সুযোগ হয়। হলিউড হচ্ছে পৃথিবীর প্রাচীনতম চলচ্চিত্র নির্মাণ প্রতিষ্ঠান এবং সেটা পৃথিবীর বৃহত্তম নির্মাতা প্রতিষ্ঠান, যেখান থেকে ইতোমধ্যেই অসংখ্যা চলচ্চিত্র তৈরি হয়েছে।[1]
চিত্র শিল্প চলচ্চিত্র শিল্প বলতে কী বোঝো ]
আধুনিক চলচ্চিত্র শিল্প
সাম্প্রতিক কালে চলচ্চিত্রের বৃহত্তর বাজার হচ্ছে আমেরিকা, চীন, যুক্তরাজ্য, জাপান, দক্ষিণ কোরিয়া এবং ভারত; এবং একথা সত্য যে, ভারতে সর্াধিক সংখ্যক নির্ত হয়, এছাড়া নাইজেরিয়া এবং যুক্তরাষ্ট্রে। অন্যান্য যেসব দেশ কেন্দ্রে আছে হংকং এবং ইরোপের যুক্তরাজ্য, ফ্রান্স, ইটালি, স্পেন এবং জার্ানি চলচ্চিত্র নির্াণ করে। প্রথিবী ব্যাপী থিয়েটারের বাজার এখন বক্স অফিস কেন্দ্রিক; যা ২০১৫ সালের হিসেব মতে। তিনটি দেশ বা অঞ্চল বক্স অফিসের তালিকায় শীর্ অবস্থার করছে; এগুলো হচ্ছে-- এশিয়া প্যাসেফিক  উত্তর আমেরিকা এবং ইউরোপ মিলে, মধ্যপ্রাচ্য এবং উত্তর আফ্রিকায়.
বিশ্বের আধুনিক চলচ্চিত্র শিল্প
বিশ্ব চলচ্চিত্র আফ্রিকান চলচ্চিত্র এশিয়ান চলচ্চিত্র পূর্ এশিয়ান চলচ্চিত্র দক্ষিণ এশিয়ান চলচ্চিত্র পশ্চিম এশিয়ান চলচ্চিত্র ইউরোপিয়ান চলচ্চিত্র ল্যাটিন আমেরিকান চলচ্চিত্র উত্তর আমেরিকান চলচ্চিত্র ওসেনিয়াস চলচ্চিত্র বর্নেমানে চলচ্চিত্রের বড় বাজার যুক্তরাষ্ট্র,চীন, সংযুক্ত আরব আমিরাত, জাপান, দক্ষিণ কোরিয়া এবং ভারত; তবে এককভাবে ভারতে, নাইজেরিয়া এবং যুক্তরাষ্ট্রেই সবচেয়ে বেশি চলচ্চিত্র নির্ত হয়। এই তালিকায় অন্যান্য দেশের মধ্যে হংকং এবং ইউরোপের যুক্তরাজ্য, ফ্রান্স, ইটালি, স্পেন এবং জার্মানি বৃহৎ চলচ্চিত্র উৎপাদনকারী দেশ।[২] পৃথিবীব্যাপী সিনেমা হল কেন্দ্রিক ২০১৫ সালের সর্মোট বাণিজ্যের পরিমাণ ইউএসডি ৩৮.৩ বিলিয়ন, উত্তর আমেরিকা এবং ইউরোপ মিলে ইউএসডি ১১.১ বিলিয়ন, মধ্যপ্রাচ্য এবং উত্তর আফ্রিকায় হয়েছে ইউএসডি ৯.৭ বিলিয়ন।[৩]
সাধারণ চলচ্চিত্রায়নের ক্ষেত্রে লোকেশন (স্থান) গুরুত্বপূর্, যেহেতু সেখানে চলচ্চিত্রটি উৎপাদিত হয়। কেননা শ্রম এবং অবকাঠামোগত ব্যয়ের কারণে অনেক চলচ্চিত্রই দেশের বাইরের বিভিন্ন স্থানে উৎপাদিত হয়; কেননা কোম্পানি এই ব্যয়ভার বহন করে এবং স্থানও নির্ারণ করে। উদাহণস্বরূপ বলা যায়, যুক্তরাষ্ট্রের অনেক চলচ্চিত্রই নির্ত হয় কানাডায়, নাইজেরিয়ার চলচ্চিত্র নির্ত হয় ঘানায়; যখন ভারতের অনেক চলচ্চিত্রই আমেরিকা, ইউরোপ, সিঙ্গাপুরেও নির্ত হয়।
যুক্তরাষ্ট্র
যুক্তরাষ্ট্রের চলচ্চিত্র হলিউড নামেই পরিচিত, সাধারণত হলিউড বিশ্বব্যাপী পরিচিতি লাভ করে বিশ শতকের শুরুতে। যুক্তরাষ্ট্রের (হলিউড) চলচ্চিত্র শিল্প পৃথিবীর সবচেয়ে পুরনো, যা প্রায় ১২১ বছর আগে শুরু হয়েছিল; হলিউড চলচ্চিত্র ইন্ডাস্ট্রি পৃথিবীর বৃহত্তম মুনাফা উপার্জনকারী প্রতিষ্ঠানও বটে। আমেরিকার চলচ্চিত্র অধ্যায়ন ইন্সটিটিউটের সাথে হলিউডের যোগসূত্র স্থাপনের মধ্য দিয়ে ফিল্ম অধ্যয়নের সুযোগ তৈরি হয়। যেমন এলএ ফিল্ম স্কুল এবং এনওয়াইএফএ এর সাথে সম্পৃক্ত।[4] এমনকি ৬টি বড় ফিল্ম স্টুডিওর মধ্যে ৪টিই পূর্ব উপকূলী কোম্পানির। হলিউডের সবচেয়ে বড় স্টুডিও মেট্রো-গোল্ডইন-মেয়ার এর অন্তর্ভুক্ত। এছাড়া টুয়েন্টিন্থ সেঞ্চুরি ফক্স, প্যারামাউন্ট পিকচার এবং লাইটস্টর্ম বিনোদনের জন্য চলচ্চিত্র নির্মাণ করে এবং প্রতিষ্ঠানগুলো বাণিজ্যিকভাবেও সাফল্য লাভ করেছে। বণিজ্য সফল এসব চলচ্চিত্রের মধ্যে আছে ‘গান উইথ দ্য উইন্ড’ (১৯৩৯), ‘স্টার ওয়্যার’ (১৯৭৭), ‘টাইটানিক’ (১৯৯৭) এবং ‘অবতার’ (২০০৯)। বর্তমানে আমেরিকার ফিল্ম স্টুডিওগুলো সামষ্টিকভাবে বছরে কয়েক শ’ চলচ্চিত্র নির্মাণ করে। এবং এসব স্টুডিওর চলচ্চিত্র নির্মাণের মধ্য দিয়ে আমেরিকা পৃথিবীতে সর্ববৃহৎ চলচ্চিত্র নির্মাণকারী দেশ হিসেবে চিহ্নিত হয়েছে। শুধুমাত্র ওয়াল্ট ডিজনি কোম্পানি, যা ওয়াল্ট ডিজনি স্টুডিওর প্রতিষ্ঠান এটি দক্ষিণ ক্যালিফোর্নিয়ার এবং সনি পিকচার এন্টারটেইনমেন্টের মূল অফিস কালভার শহর ক্যালিফোর্নিায়ায়;[5] এটি মূল কোম্পানি সনি কর্পেোরেশনের। এর মূল অফিস জাপানের টোকিও শহরেও আছে। অধিকাংশ চিত্রায়নের ক্ষেত্রে এখন ক্যালিফোর্নিয়া, নিউইয়র্ক, লুসিয়ানা, জর্জিয়া এবং উত্তর ক্যালিফোর্নিয়ার স্থান সমূহ ব্যবহৃত হয়। হলিউড চলচ্চিত্র শিল্প জনপ্রিয়তার শীর্ষে এবং চলচ্চিত্র উৎপাদনেও পৃথিবীর শীর্ষে রয়েছে। ২০০৯-২০১৫ সাল পর্যন্ত পরিসংখ্যানে জানা যায়, হলিউড গড়ে প্রতি বছর ১০ বিলিয়ন ইউএস ডলার (বা তারও বেশি) আয় করেছে।[6]  হলিউডের পুরস্কার প্রদান অনুষ্ঠান সাধারণভাবে পরিচিত অস্কার নামে। এটি প্রতি বছর মোশন পিকচার আর্টস এবং সাইন্স (এএমপিএএস) নামে অনুষ্ঠিত হয়। এ পর্যন্ত সাকুল্যে ২,৯৪৭টি অস্কার পুরস্কার প্রদান করা হয়েছে।[7]
যুক্তরাষ্ট্রের মোশন পিকচার প্রাথমিক যাত্রা শুরু করেছিল ১৮৯৪ সালের জুন মাসে রিচমন্ডে, চার্লস জেনকিন্স ইন্ডিয়ানা নির্মাণের মধ্য দিয়ে যুক্তরাষ্ট্রের এবং পৃথিবীর চলচ্চিত্র শিল্পের যাত্রা সূচিত হয়েছিল। জেনকিন্স ফ্যান্টাসকপি ব্যবহার করে একটি পরিবারকে দর্শকদের সামনে ‍উপস্থাপন করেছিলেন, যেখানে ছিলেন তাঁর বন্ধু-বান্ধব এবং রিপোর্টারগণ। এই ফিল্মে তিনি মূলত প্রজাপতির নৃত্যকেই আনন্দদায়ক ও জীবন্ত করে তুলেছিলেন। জেনকিন্স এবং তাঁর বন্ধু থমাস আর্মাট ফ্যান্টাসকপির উন্নত সংস্করণ ব্যবহার করে কটন শহরের অস্থায়ী থিয়েটার হলে ১৯৮৫-তে প্রদর্শন করেন। পরে ফ্যান্টাসকপি থমাস এডিসনের নিকট বিক্রী করা হয়েছিল, এবং তিনি এটির পরিবর্তন করে নাম রেখেছিলেন প্রোজেক্টর কিংবা এডিসন্স ভিটাসকপি।
রহমতগঞ্জ এমএফএস
রহমতগঞ্জ মুসলিম ফ্রেন্ডস সোসাইটি একটি ঢাকা ভিত্তিক বাংলাদেশী ফুটবল ক্লাব।১৯৩৩ সালে প্রতিষ্ঠিত ক্লাবটি বর্তমানে দেশের সর্বোচ্চ স্তরের লিগে খেলছে।
কোচিং স্টাফ
ডিসেম্বর ২০২০ অনুযায়ী
কাঁঠালবাড়ী ইউনিয়ন
কাঁঠালবাড়ী ইউনিয়ন নামে বাংলাদেশে মোট ২টি ইউনিয়ন রয়েছে। যথা:
অখিল ভারতীয় আয়ুর্বিজ্ঞান সংস্থান, দেওঘর
অল ইন্ডিয়া ইনস্টিটিউট অব মেডিকেল সায়েন্স, দেওঘর বা (এইমস কল্যাণী) (বাংলা:অখিল ভারতীয় আয়ুর্বিজ্ঞান সংস্থান, দেওঘর) ভারতের ঝাড়খণ্ড রাজ্যের দেওঘর শহরে একটি উচ্চপ্রযুক্তিগত সরকারী হাসপাতাল ও মেডিকেল বিশ্ববিদ্যালয়। ইনস্টিটিউটি স্বাস্থ্য ও পরিবার কল্যাণ মন্ত্রণালয় (ভারত) এর অধীনে স্বায়ত্তশাসিতভাবে কাজ করে। ভারত সরকার ২০১৭ সালে দেওঘরে অল ইন্ডিয়া ইন্সটিটিউট অফ মেডিকেল সায়েন্সেস প্রতিষ্ঠার জন্য নীতিমালা অনুমোদন প্রদান করে। প্রকল্পের জন্য ২০১৮ সালে প্রায় ₹১,১০৩ কোটি ($১৫০ মিলিয়ন) কোটি টাকা প্রদান করা হয়। এটি ২০১৯ সালে ভারতে কার্যক্রম শুরু করা ছয়টি এইমস এর মধ্যে একটি।
অধ্যয়ন বিষয়ক
প্রতিষ্ঠানটি ২০১৯ সালের সেপ্টেম্বর মাসে ৫০ জন এমবিবিএস শিক্ষার্থীদের প্রথম ব্যাচের সাথে চালু হয়। সৌরভ বর্ষনি ২০২০ সালের মার্চ মাসে পরিচালক নিযুক্ত হন।
বিদ্যায়তন
এইমস দেওঘরের স্থায়ী বিদ্যায়তনটির নির্মাণ কাজ ২০১৯ সালের ডিসেম্বর মাসে শুরু হয় এবং পিএমএসএসওয়াই-এর তথ্য অনুযায়ী নির্মাণ কাজ ১২% সম্পূর্ণ হয়েছে। প্রত্যাশা করা হচ্ছে, যে ২০২২ সালের ফেব্রুয়ারি মাসে নির্মাণ কাজ সম্পূর্ণ হবে। মাসে এইমস দেওঘরের বহিরাগত রোগ বিভাগের (ওপিডি) নির্মাণ কাজ ২০২১ সালের মে সম্পূর্ণ হয়, তবে কোভিড-১৯ মহামারীর কারণে এর উদ্বোধনটি বিলম্বিত হয়। অস্থায়ীভাবে, প্রতিষ্ঠানটি দেওগরের পঞ্চায়েত প্রশিক্ষণ প্রতিষ্ঠানের (পিটিআই) বিদ্যায়তনে স্থাপন করা হয়েছে, যেখানে ছাত্রাবাস ও পঠনপাঠনের ব্যবস্থা করা হয়েছে।
জিতু, দার্জিলিং
জিতু ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার একটি জনগণনা নগর৷ এটি শিলিগুড়ি পৌরসংস্থা সংলগ্ন ও বৃহত্তর শিলিগুড়ি নগরের অংশ৷
ভূগোল
জিতু জনগণনা নগরটি দার্জিলিং জেলার মাটিগাড়া ব্লকের অন্তর্ভুক্ত৷ এটি বালাসন নদীর তীরে অবস্থিত৷ শহরটি শিলিগুড়ি পুলিশ কমিশনারেটের অন্তর্গত৷
জনতত্ত্ব
২০১১ খ্রিষ্টাব্দের ভারতের জনগণনা অনুসারে জিতু জনগণনা নগরের জনসংখ্যা ৫৮৯২ জন, যার মধ্যে ২৮৮৬ জন পুরুষ ও ৩০০৬ জন নারী৷ প্রতি হাজার পুরুষে ১০৪২ জন নারী৷ ৬ বছর অনুর্দ্ধ ৬৬১ জন শিশু, যা সমগ্র জনসংখ্যার ১১.২২ %৷ ৬ বছরোর্দ্ধ জনসংখ্যার ৮৪.৮৪% অর্থাৎ ৪৪৮০ জন সাক্ষর৷
ধর্ম
জনগণনা নগরটিতে ৪৭০০ জন হিন্দু, ৮৮২ জন মুসলিম, ২৪৩ জন খ্রিস্টান, ১ জন শিখ, ৫০ জন বৌদ্ধ ও ২ জন জৈন বাস করেন৷
পরিবহন
শহরটি ১০ নং জাতীয় সড়কের ও ২৭ নং জাতীয় সড়কের নিকট অবস্থিত৷ বাগডোগরা বিমানবন্দরটি শহরটির নিকটেই অবস্থিত৷ উত্তরবঙ্গের অন্যতম গুরুত্বপূর্ণ শহর শিলিগুড়ির পার্শ্ববর্তী হওয়ার জন্য এই শহরটি থেকে জেলাটির বিভিন্ন শহরসহ কোচবিহার, জলপাইগুড়ি ও কিশানগঞ্জ শহর সড়কপথে যুক্ত৷ নিকটবর্তী রেলস্টেশনটি হলো মাটিগাড়া রেলওয়ে স্টেশন৷
নীল কৃষ্ণচূড়া
গাছটির আদি নিবাস দক্ষিণ আমেরিকা হলেও বর্তমানে এটি আমেরিকা, অস্ট্রেলিয়া, স্পেন, পর্তুগাল ও ইতালিতে বেশ সহজলভ্য। গাছটি অপেক্ষাকৃত কম শীতের দেশগুলোতে ভালো জন্মায়।
মোম
মোম হলো বিবিধ শ্রেণির জৈব যৌগ। সাধারণ তাপমাত্রায় নমনীয় কঠিন পদার্থ। এটি বিভিন্ন চর্বি, তেল, জৈব দ্রাবক যেমন হেক্সেন অথবা টলুইনে দ্রবীভূত হয়। মোম উচ্চতর জৈব যৌগ অ্যালকেন এবং লিপিড শ্রেণির অন্তর্ভুক্ত। এদের গলনাঙ্ক সাধারণত ৪০ ডিগ্রি সেলসিয়াস (১০৪° ফারেনহাইট) এর উপরে হয়ে থাকে। মোম জলে অদ্রবণীয় কিন্তু জৈব দ্রাবকে দ্রবণীয়। বিভিন্ন ধরনের প্রাকৃতিক মোম উদ্ভিদ এবং প্রাণী দ্বারা উৎপাদিত হয়। তবে কৃত্রিম মোম পেট্রোলিয়াম থেকে পাওয়া যায়।
রসায়ন
মোমগুলি হ'ল জৈব যৌগ, হাইড্রোকার্বন যা চরিত্রগতভাবে দীর্ঘ আলিফ্যাটিক অ্যালকাইল শৃঙ্খলগুলি নিয়ে গঠিত, যদিও সুগন্ধযুক্ত যৌগগুলিও উপস্থিত থাকতে পারে। প্রাকৃতিক মোমগুলিতে অসম্পৃক্ত বন্ধন থাকতে পারে এবং বিভিন্ন ফাংশাল গ্র‌ুপ যেমন ফ্যাটি অ্যাসিড, প্রাথমিক এবং গৌণ অ্যালকোহলসমূহ, কিটোন যৌগ, অ্যালডিহাইড যৌগ এবং ফ্যাটি অ্যাসিড এস্টার অন্তর্ভুক্ত থাকতে পারে। কৃত্রিম মোমগুলি প্রায়শই লম্বা-শৃঙ্খলযুক্ত আলিফ্যাটিক হাইড্রোকার্বন (অ্যালকেন বা প্যারাফিন) এর সমগোত্রীয় শ্রেণি নিয়ে গঠিত যাতে কোনো ফাংশাল গ্র‌ুপ নেই।
ব্যবহার
বিভিন্ন শিল্পে মোম ব্যবহৃত হয়। বিভিন্ন জটিল উপাদানও মোম থাকে। অনেক শিল্পে প্রলেপ দেয়ার উপাদান হিসাবে মোম ব্যবহার করা হয়।
পুকড়া ইউনিয়ন
পুকড়া ইউনিয়ন বাংলাদেশের সিলেট বিভাগের হবিগঞ্জ জেলার বানিয়াচং উপজেলার একটি ইউনিয়ন।
আয়তন ও জনসংখ্যা
আয়তন– ২৭.৯০ বর্গ কিঃ মিঃ। জনসংখ্যা– ৪৩,৬০৩ জন।
শিক্ষা
শিক্ষার হার : ৫১%।
জনপ্রতিনিধি
বর্তমান চেয়ারম্যান- হাফেজ মোঃ শামরুল ইসলাম০১৭১৩২৯৭৪৯০ {| class="wikitable" !ক্রমিক !নাম !মেয়াদ
এটিএম আমিন
এটিএম আমিন মেজর জেনারেল (অব:) বাংলাদেশ সেনাবাহিনী। সাবেক মহাপরিচালক প্রতিরক্ষা গোয়েন্দা মহাপরিদপ্তরের। বাংলাদেশ আনসার ও গ্রাম প্রতিরক্ষা বাহিনীর সাবেক মহাপরিচালক। ২০০৯ সালে বাধ্যতামূলক অবসর গ্রহণ করেন।
কর্মজীবন
ব্রিগেডিয়ার জেনারেল পদমর্যাদায় কাউন্টার টেররিসম এন্ড ইন্টেলিজেন্স ব্যুরোর পরিচালক ছিলেন। পরে মেজর জেনারেলে পদোন্নতি নিয়ে ডিজিএফআই মহাপরিচালক হন।
সমালোচনা
এখানে উল্লেখ্য যে হারকাত-উল-জিহাদ-ইসলামির সদস্যরা তার আনুকূল্যে ইসলামিক ডেমোক্র্যাটিক পার্টি (আইডিপি) তৈরির চেষ্টা করেছিলেন বলে অভিযোগ উটে। এবং আইডিপিকে যাতে মার্কিন সরকার সমর্থন করে সে বিষয়ে শেখ হাসিনার সমর্থন আদায়ে চাপ দেয়ারও অভিযোগ তার উপর ছিল।
২০০৪ সালের ২১ আগস্ট গ্রেনেড হামলার সন্দেহভাজনকে আশ্রয় প্রদান ও পালাতে সহায়তা করার অভিযোগে অভিযুক্ত করা হয়েছিল তার উপর। অভিযুক্ত অন্যান্যরা হলেন লেফটেন্যান্ট কর্নেল সাইফুল ইসলাম জোয়ারদার, ও তৎকালীন প্রধানমন্ত্রী খালেদা জিয়া র ভাইপো লেফটেন্যান্ট কর্নেল সাইফুল ইসলাম ডিউক।
বহিঃসংযোগ
আন্তঃবাহিনী জনসংযোগ পরিদপ্তর
ইবনে সিনা
ইবনে সিনা (c. ৯৮০ – জুন ১০৩৭) ছিলেন একজন পারসিক   মুসলিম বহুবিদ্যাবিশারদ। তার পুরো নাম আবু আলি হুসাইন বিন আব্দুল্লাহ ইবনুল হাসান বিন আলী ইবনে সিনা (أبو علي الحسين بن عبد الله بن الحسن بن علي بن سينا;)। তিনি আবু আলী সিনা, পুর সিনা  বা পাশ্চাত্যে আভিসেনা (Avicenna; ) নামেও পরিচিত। তাকে ইসলামি স্বর্ণযুগের অন্যতম শ্রেষ্ঠ চিকিৎসক, জ্যোতির্বিজ্ঞানী, চিন্তক, লেখক *
তার সর্বাধিক বিখ্যাত রচনাগুলোর মধ্যে কিতাবুশ শিফা অন্যতম, যেটি একটি দার্শনিক ও বৈজ্ঞানিক বিশ্বকোষ। তার আরেকটি এমনই প্রসিদ্ধ গ্রন্থ কানুন ফিততিব একটি চিকিৎসাবৈজ্ঞানিক বিশ্বকোষ; যা বহু মধ্যযুগীয় বিশ্ববিদ্যালয়ে একটি প্রামাণ্য চিকিৎসা শাস্ত্রের পাঠ্যবই হিসেবে যুক্ত করা হয়েছিল। ১৬৫০ সাল পর্যন্ত গ্রন্থটি সরাসরি পাঠ্যবহই হিসেবে ব্যবহার হতে থাকে।
দর্শন এবং চিকিৎসাশাস্ত্র ছাড়াও ইবনে সিনার রচনা সংকলনে জ্যোতির্বিজ্ঞান, আলকেমি, ভূগোল এবং ভূতত্ত্ব, মনোবিজ্ঞান, ইসলামি ধর্মতত্ত্ব, যুক্তিবিদ্যা, গণিত, পদার্থবিজ্ঞান এবং কবিতা বিষয়ক লেখাও অন্তর্ভুক্ত রয়েছে।
নাম
ইউরোপে তিনি আভিসেনা (Avicenna) নামে সমধিক পরিচিত; হিব্রু ভাষায় তার নাম Aven Sina। আরবিতে তার পুরো নাম আবু আলী হুসাইন ইবনে আব্দুল্লাহ হাসান ইবনে আলী ইবনে সিনা।
জন্ম ও বংশপরিচয়
ইবনে সিনা বুখারার (বর্তমান উজবেকিস্তান) অন্তর্গত খার্মাতায়েন জেলার আফসানা নামক স্থানে ৯৮০ খ্রিষ্টাব্দের ডিসেম্বর মাসে (মতান্তরে, আগস্ট মাস) জন্মগ্রহণ করেন। আরবি পঞ্জিকা অনুসারে সালটি ছিল ৩৭০ হিজরি। তার পিতার নাম আবদুল্লাহ এবং মাতার নাম সিতারা। তার মাতৃভাষা ছিল ফার্সি। ফার্সি ভাষায় তিনি বেশ কিছু কবিতা ও গ্রন্থ রচনা করেন। তবে সমকালীন অন্যান্যদের মতো তিনিও আরবি ভাষাকে জ্ঞান প্রকাশের মূল বাহন হিসেবে গ্রহণ করেন। ইবন সিনার পিতা বুখারার সামানীয় সম্রাটের অধীনে একজন সরকারি কর্মকর্তা ছিলেন।
শিক্ষা জীবন
জন্মের পর ইবনে সিনা সপরিবারে আফসানাতে বাস করছিলেন। তার দ্বিতীয় ভাইয়ের জন্মের পর আবদুল্লাহ ও সিতারা সবাইকে নিয়ে বুখারায় চলে আসেন এবং তাদের শিক্ষার জন্য যথোপযুক্ত গৃহশিক্ষক নিয়োগ করেন। এখান থেকেই সিনার শিক্ষার সূচনা ঘটে। সব ভাইয়ের মধ্যে সিনা শিক্ষা ক্ষেত্রে প্রথম থেকেই বিশেষ মেধার স্বাক্ষর রাখেন। মাত্র ১০ বছর বয়সে সমগ্র কুরআন মুখস্থ করেন। মুখস্থের পাশাপাশি তিনি সকল সূক্ষ্ম ও জটিল বিষয় নিয়ে ছোটবেলা থেকে চিন্তা করতেন। এতে তার বাবা-মা ও শিক্ষক সকলেই বিস্মিত হতেন। বাবা ইবনে সিনাকে ইসমাইলী শাস্ত্র বিষয়ে আকৃষ্ট করার চেষ্টা করেন।
আগে থেকেই আবদুল্লাহ সেখানকার এক মেওয়া বিক্রতার কথা জানতেন। এই বিক্রেতা ভারতীয় গণিতশাস্ত্রে বিশেষ পারদর্শী ছিল। বাবা আবদুল্লাহ সিনাকে এই মেওয়া বিক্রতার কাছে গণিত শেখার ব্যবস্থা করে দেন। মেওয়া বিক্রেতা এর আগে কাউকে তার জ্ঞান বিতরণের সুযোগ পায় নি। এই সুযোগে সে সিনাকে সানন্দে শিক্ষা দিতে থাকে এবং সিনার মেধা এতে আরও সহযোগীর ভূমিকা পালন করে। অল্প কয়েক দিনের মধ্যেই ভারতীয় গণিতের অনেক বিষয় তার আয়ত্তে এসে যায়। এরপর তাকে অধ্যয়ন করতে হয় ইসমাইলী শাস্ত্রের আইন অধ্যায়। এতেও তিনি দক্ষতা অর্জন করেন। এর মাঝে আর একজন যোগ্য শিক্ষকের সন্ধান পান সিনার পিতা। তিনি ছিলেন তৎকালীন অন্যতম জ্ঞানী ব্যক্তিত্ব আল নাতেলী। নিজ পুত্রকে শিক্ষা দেয়ার জন্য তিনি নাতেলীকে নিজের গৃহে থাকার ব্যবস্থা করে দেন। এই শিক্ষকের কাছে সিনা ফিকহ, আইনশাস্ত্র, জ্যামিতি এবং জ্যোতিষ শাস্ত্র শিক্ষা করেন। ছাত্রের মেধা দেখে পড়ানোর সময় নাতেলী বিস্মিত হয়ে যেতেন; তার অনেক প্রশ্নের উত্তর দিতে গিয়ে ভ্যাবাচেকা খেতে হত তাকে। বিস্মিত হয়ে তিনি আবদুল্লাহকে বলেছিলেন, "আপনার ছেলে একদিন দুনিয়ার অন্যতম শ্রেষ্ঠ জ্ঞানী হবে। দেখবেন, ওর পড়াশোনায় কোন ব্যাঘাত যেন না ঘটে।"
পরবর্তীতে সিনার শিক্ষক হিসেবে আরও দুজন নিযুক্ত হন: ইবরাহিম ও মাহমুদ মসসাহ। এসময় শিক্ষক নাতেলী বুঝতে পারেন সিনাকে বেশি দিন শিক্ষা দেয়ার মতো সামর্থ্য বা জ্ঞান তার নেই। তখন ইবন সিনা শিক্ষার বিষয়ে অনেকটা নিজের উপর নির্ভর করেই চলতে থাকেন। এসময় সম্বন্ধে তিনি তার আত্মজীবনীতে লিখেছেন: যে কোনো সমস্যার সমাধান ওস্তাদ যে রূপ করতেন, আমি তার চেয়ে ভালভাবে করতে পারতাম। তাঁর কাছে জাওয়াহির মানতিক বা তর্কশাস্ত্রের খনি নামক বইটি পড়ে মুখস্থ করার পর বুঝলাম, আমাকে শেখাবার মতো কিছু নতুন আর তাঁর কাছে নেই। তখন বইগুলো আর একবার পড়তে শুরু করলাম। ফলে সকল বিষয়ে আমি বিশেষ পারদর্শী হয়ে উঠলাম। ইউক্লিডের জ্যামিতির (দ্য এলিমেন্ট্‌স) প্রথম কয়েকটি সম্পাদ্যের সমাধানে ওস্তাদের সাহায্য নিয়ে বাকি কটির সমাধান আমি নিজেই করলাম। টলেমির ১৩ খণ্ডের আলমাজেস্ট বইটি শুরু করে সমস্যার সম্মুখীন হলে ওস্তাদ বললেন, "তুমি নিজে সমাধান করতে চেষ্টা কর, যা ফল দাঁড়ায় এনে আমাকে দেখাও। আমি বিচার করে রায় দেবো।" একে একে সব সমস্যার সমাধান করে ওস্তাদের সম্মুখে হাজির করলাম। তিনি দেখে-শুনে বললেন, "ঠিক হয়েছে, সব কটিই নির্ভুল সমাধান হয়েছে।" আমি বেশ বুঝতে পারলাম, এ ব্যাপারে ওস্তাদ আমার কাছ থেকে কিছু নতুন তথ্য শিখে নিলেন। এভাবে নাতেলী বুঝতে পারলেন তার প্রয়োজন শেষ। এরপর তিনি বুখারা ছেড়ে চলে গিয়েছিলেন। ইবনে সিনা নিজেই এবার নিজের শিক্ষক সাজলেন। এসময় চিকিৎসা শাস্ত্র এবং স্রষ্টাতত্ত্ব সম্বন্ধে তার মৌলিক জ্ঞানের বিকাশ ঘটে। অ্যারিস্টটলের দর্শন সম্পূর্ণ ধাতস্থ করেন এ সময়েই। নতুন বই না পেয়ে আগের বইগুলোই আবার পড়তে লাগলেন। তার খ্যাতি ছড়িয়ে পড়তে লাগল। বিভিন্ন দেশ থেকে শিক্ষার্থীরা তার কাছে পড়তে আসত। তরুণ বয়সেই তিনি এবার শিক্ষকতা শুরু করলেন।
বাদশাহের দরবারে গমন ও সরকারি চাকরি
এ সময় বুখারার বাদশাহ নুহ বিন মনসুর এক দুরারোগ্য ব্যাধিতে আক্রান্ত হন। দেশ এবং বিদেশের সকল চিকিৎসকের চিকিৎসা ব্যর্থ হয়। ততদিনে সিনার খ্যাতি ছড়িয়ে পড়ায়, বাদশাহের দরবারে তার ডাক পড়ে। তিনি বাদশাহকে সম্পূর্ণ সারিয়ে তুললেন। তার খ্যাতি এ সময় দেশেবিদেশে ছড়িয়ে পড়ে। আরোগ্য লাভের পর বাদশাহ সিনাকে পুরস্কার দেয়ার আকাঙ্ক্ষা পোষণ করেন। এসময় সিনা চাইলে বিপুল সম্পদ ও উচ্চপদ লাভ করতে পারতেন। কিন্তু তিনি কেবল বাদশাহ্‌র কাছে শাহি কুতুবখানায় (বাদশাহ্‌র দরবারের গ্রন্থাগার) প্রবেশ করে পড়াশোনার অনুমতি প্রার্থনা করেন। বাদশাহ তার এ প্রার্থনা মঞ্জুর করেন। এভাবেই ইবন সিনা শাহি গ্রন্থাগারে প্রবেশের সুযোগ পান। গ্রন্থাগারের ভিতরে গিয়ে অবাক হয়েছিলেন সিনা। কারণ এমন সব বইয়ের সন্ধান তিনি সেখানে পেয়েছিলেন, যেগুলো এর আগেও কোনদিন দেখেন নি এবং এর পরেও কখনও দেখেন নি। প্রাচীন থেকে শুরু করে সকল লেখকদের বইয়ের অমূল্য ভাণ্ডার ছিল এই গ্রন্থাগার। সব লেখকের নাম তাদের রচনাসমূহের বিস্তারিত বর্ণনা তৈরির পর তিনি সেগুলো অধ্যয়ন করতে শুরু করেন। এমনই পাগল হয়ে গিয়েছিলেন যে, নাওয়া-খাওয়ার কথা তার মনেই থাকত না।
১০০১ সালে ইবন সিনার পিতা মৃত্যুবরণ করেন। সুলতান নুহ বিন মনসুরও ততদিনে পরলোকে চলে গেছেন। নুহ বিন মনসুরের উত্তরাধিকারী নতুন সুলতান ইবন সিনাকে তার পিতার স্থলাভিষিক্ত করেন। এভাবে সিনা বুখারা অঞ্চলের শাসনকর্তার অধীনে সরকারি কর্মকর্তার দায়িত্ব পালন শুরু করেন। কিন্তু রাজনীতিতে তিনি ছিলেন নতুন। অভিজ্ঞতার অভাবে কার্য সম্পাদনে তাকে হিমশিম খেতে হয়। কিছুদিনের মধ্যেই রাজ্যের পূর্ব প্রান্তে অবস্থিত ট্রান্সঅকসিনিয়ায় বিদ্রোহ দেখা দেয়। খার্মাতায়েনের পূর্বপ্রান্ত দিয়ে ঐতিহাসিক অক্‌সাস নদী (আমু দরিয়া) প্রবাহিত হয়ে গেছে যা বুখারা এবং তুর্কিস্তানের মধ্যবর্তী সীমারেখা হিসেবে চিহ্নিত হয়ে থাকে। ট্রান্সঅকসিনিয়া তথা খার্মাতায়েনের লোকেরা তাই বেশ দুর্ধর্ষ প্রকৃতির ছিল। তাদের বিদ্রোহ দমন করা ছিল খুবই কষ্টসাধ্য। ইবন সিনা এই বিদ্রোহ দমনে ব্যর্থ হন এবং এতে সুলতান তার ওপর বেশ বিরক্ত হন। আত্মসম্মানবোধ থেকেই ইবন সিনা চাকরি ছেড়ে দিয়ে নিরুদ্দেশ যাত্রায় বেরিয়ে পড়েন। এই যাত্রায় তার বিচিত্র অভিজ্ঞতা হয়েছিল। কখনও রাজার হালে থেকেছেন, কখনও আবার কারাগারে নিক্ষিপ্ত হয়েছেন। তবে সকল কিছুর মধ্যেও তার মূল অবলম্বন ছিল চিকিৎসা বিজ্ঞান। এই বিজ্ঞানের বলেই তিনি সবসময় সম্মানিত হয়েছেন। এর বদৌলতেই চরম দুর্দিনের মধ্যেও আনন্দের দেখা পেয়েছেন।
ভ্রমণ
ইবন সিনা অনেক দেশ ভ্রমণ করেছেন। তার অভিজ্ঞতার ঝুলিও ছিল সমৃদ্ধ। তৎকালীন মুসলিম বিশ্বের অন্যতম সমৃদ্ধ নগরী খোয়ারিজমে গিয়েছিলেন। সেখানে তিনি পণ্ডিত আল বেরুনির সাথে সাক্ষাৎ করেন। আল বেরুনির মূল উৎসাহ ছিল ভারতবর্ষ। কিন্তু ইবন সিনা কখনও ভারত অভিমুখে আসেননি। তিনি যাত্রা করেছিলেন পশ্চিম দিকে। তার মূল উৎসাহও ছিল পশ্চিমের দিকে। এ কারণেই হয়তো তার চিকিৎসাবিজ্ঞান সংক্রান্ত বইগুলো প্রাচ্যের সীমানা ছাড়িয়ে পাশ্চাত্য জগতেও আপন অবস্থান তৈরি করে নিয়েছিল। খোয়ারিজম থেকে বিদায় নিয়ে তিনি রাজধানী শহর গুরুগঞ্জে উপস্থিত হন। এই শহরে তার জীবনের বেশ কিছু সময় অতিবাহিত করেন। এখানে অবস্থানকালেই চিকিৎসা বিষয়ে তার অমর গ্রন্থ কানুন ফিততিব রচনা করেন। এরপর যান পূর্ব পারস্যের অন্তর্গত খোরাসান শহরে। স্বাধীন জীবন যাপনে অভ্যস্ত ছিলেন সিনা। কিন্তু এসময় গজনীর সুলতান মাহমুদ ইবন সিনার গুণের কথা শুনতে পেরে তাকে তার দরবারে নিয়ে যাওয়ার জন্য দিকে দিকে দূত প্রেরণ করেন। নিজ দরবার নয়, সুলতান মাহমুদের ইচ্ছা ছিল তার জামাতা খোয়ারিজম অধিপতির দরবারকে তিনি জ্ঞাণী-গুণী ব্যক্তিদের দ্বারা সুশোভিত করবেন। ইবন সিনাকে তিনি চেয়েছিলেন সভাসদ হিসেবে। কিন্তু সিনা এই প্রস্তাব প্রত্যাখ্যান করে জর্জন নামক স্থানে পালিয়ে যান। সুলতান মাহমুদ এ খবর জানতে পেরে জর্জনের অধিপতিকে ফরমান পাঠান যেন, ইবন সিনাকে হস্তান্তর করা হয়, যেভাবেই হোক; স্বেচ্ছায় আসতে না চাইলে বন্দি করে। কিন্তু ইবন সিনা এবার জর্জন থেকেও পালিয়ে গিয়ে আবার নিরুদ্দেশ যাত্রা করেন। এবার তার যাত্রার দিক ছিল ইরান বরাবর।
ইরানে গমন ও শেষ জীবন
ইরানে যাওয়ার পথে ইবন সিনা তার সমসাময়িক কবি ফেরদৌসীর জন্মস্থান বিখ্যাত তুস নগরী পরিদর্শন করেছিলেন। এখান থেকে তিনি ইরানের সুপ্রাচীন শহর হামাদানে গমন করেন। ঐশ্বর্যশালী এবং ঐতিহাসিক এই নগরীটিকে ভালো লেগে গিয়েছিল সিনার। এখানে অনেকদিন ছিলেন। দেশ-বিদেশ ভ্রমণ করে তিনি ক্লান্ত হয়ে পড়েছিলেন। বয়সও হয়েছিল অনেক। তাই তিনি মানসিক ও শারীরিক প্রশান্তি খুঁজছিলেন। হামাদানে তিনি এই প্রশান্তি খুঁজে পান। এখানে তিনি ধীরস্থির মনে চিন্তা করার সময় সুযোগ লাভ করেন। হামাদানের সম্রাট তার থাকাখাওয়া ও নিরাপদ চলাচলের ব্যবস্থা করে দিয়েছিলেন। তিনি এখানে চিকিৎসা সেবার মাধ্যমে স্বাধীন জীবিকা উপার্জন করতেন। এর সাথে তিনি ধ্যান করতেন অধিবিদ্যা, ধর্মতত্ত্ব এবং দর্শনের মৌলিক বিষয়ে। এখানেই তিনি বিখ্যাত দার্শনিক গ্রন্থ কিতাবুশ শিফা রচনা করেন। এই বইটি কবি ওমর খৈয়ামের খুব প্রিয় ছিল। জীবনের শেষ দিন পর্যন্ত এটি তার সাথে ছিল বলে কথিত আছে। যাহোক, হামাদানে তিনি অনেক কাজ করার সুযোগ পেয়েছেন। সারাদিন পরিশ্রেমের পর রাতে তিনি অভিজাত ব্যক্তিবর্গের সাথে আমোদ-প্রমোদে লিপ্ত হতেন। সুবিশেষ দার্শনিক প্রজ্ঞার অধিকারী হওয়া সত্ত্বেও গম্ভীর মূর্তিতে বসে থাকা তার স্বভাবে ছিল না। তাই বলে কখনও আবার আমোদ-আহ্লাদে একেবারে মজে যেতেন না। নিজের ধীশক্তি সবসময় সক্রিয় রাখতে পারতেন। কখনোই বিস্মৃত হতেন না যে, তিনি একজন জ্ঞানপিপাসু এবং জ্ঞান চর্চাই তার মুখ্য কাজ।
মৃৃত্যু
হামাদানের সুলতান অসুস্থ হলে ইবন সিনা তার চিকিৎসা করেন। এতে সম্রাট আরোগ্য লাভ করেন। এই চিকিৎসায় খুশি হয়ে সম্রাট তাকে প্রধানমন্ত্রীর পদে নিয়োগ দেন। কিন্তু রাজনীতিতে তিনি বরাবরের মতোই ছিলেন অপরিপক্ব। তাই এই পদপ্রাপ্তি তার জীবনে নতুন বিড়ম্বনার সৃষ্টি করে। তাছাড়া হামাদানের সেনা বিভাগের ঊর্ধ্বতন কর্মকর্তা ও কর্মচারীরা বিদেশি ইবন সিনাকে সহ্য করতে পারছিল না। তাদের সাথে ইবন সিনার বিরোধের সৃষ্টি হয়। সেনাধ্যক্ষ সিনাকে গ্রেফতার করার জন্য সম্রাটের কাছে আবেদন জানাতে থাকে। সৈন্য বাহিনীর প্রধানের অনুরোধ উপেক্ষা করার সাধ্য সম্রাটের ছিল না। তাই তিনি ইবন সিনাকে নির্বাসন দণ্ড দিয়ে অন্য এক স্থানে কারাবন্দি করে রাখেন। তা নাহলে শত্রুদের হাতে হয়তো তিনি মারা পড়তেন। শত্রুর পাশাপাশি সিনার বন্ধুও ছিল অনেক। তাদের সহায়তায় সিনা এই কারাজীবন থেকে পালিয়ে যেতে সক্ষম হন। হামাদান থেকে পালিয়ে তিনি ইরানের অন্যতম নগরী ইস্পাহানের পথে পা বাড়ান।
বিজ্ঞানে অবদান
ইবনে সিনার চিন্তা ও কর্মে মুসলিম চিকিৎসাবিজ্ঞান পূর্ণতাপ্রাপ্ত হয়।
চিকিৎসা বিজ্ঞানের কানুন
ইবনে সিনা ৫ খণ্ডের চিকিৎসা বিজ্ঞানের উপর কানুন ফিততিব নামে বিশ্বকোষ রচনা করেন। এটি মুসলিম বিশ্বে এবং ইউরোপে ১৮ শতক পর্যন্ত প্রামাণ্য গ্রন্থ হিসাবে ব্যবহৃত হত। ইউনানি চিকিৎসায় এখনও এর অবদান অপরিসীম।
যুক্তিবিদ্যা
এই বিদ্যায় তিনি ছিলেন বিশেষ পারদর্শী।
ধর্মতত্ত্ব
ইবনে সিনার ধর্মীয় মাযহাব নিয়ে একাধিক তত্ত্ব প্রচলিত রয়েছে। মধ্যযুগীয় ঐতিহাসিক জহির আল দ্বীন আল বায়হাক্বি ইবনে সিনাকে ইখওয়ান আল সাফার অনুসারী বলে মনে করেন। অপরদিকে দিমিত্রি গুস্তা, আইশা খান এবং জুলস জে জেনসেন ইবনে সিনাকে সুন্নি হানাফি মাযহাবের অনুসারী হিসেবে দেখিয়েছেন। ইবনে সিনা হানাফি আইন নিয়ে পড়াশোনা করেছেন। তার শিক্ষকদের মধ্যে উল্লেখযোগ্য অংশ আলি ইবনে মানুনের আদালতে হানাফি বিচারক হিসেবে দায়িত্ব পালন করেছেন। ইবনে সিনা জানিয়েছিলেন যে, অল্প বয়সে ইসমাইলিয়দের দ্বারা তিনি প্রভাবিত হননি। যদিও, ইরানি দার্শনিক সৈয়দ হোসেন নসরের মতে ১৪শতকে শিয়া বিজ্ঞ নুরুল্লাহ শুশতারি অনুসারে ইবনে সিনা শিয়া অনুসারী ছিলেন। শারাফ খোরসানি এ ব্যাপারে দ্বিমত প্রকাশ করে সুন্নি গভর্নর সুলতান মাহমুদ গজনবির একটি আমন্ত্রের প্রত্যাখ্যান পত্রকে নথি হিসেবে দেখিয়ে ইবনে সিনাকে ইসমাইলী অনুসারী বলেন। একই ধরেন দ্বিমত ইবনে সিনার পারিবারিক পটভূমির ভিত্তিতে পাওয়া যায়। বেশিরভাগ লেখকেরা সুন্নি মতবাদী বলে মনে করলেও সাম্প্রতিককালে ইবনে সিনার পরিবারকে শিয়া অনুসারী বলে দাবী করা হয়।